Toortsie se voelgoedstorie 24 – toortsie.com
Toortsie se voelgoedstorie 24
Junie 1, 2018 Junie 1, 2018 ~ Toortsie
Soos wat dit verskyn het op Finesse se Voelgoedblogs in Augustus 2016. Ek wéns vir so ‘n pannekoekbakdag! Ons het reën baie baie nodig.
So, nou sal ek seker maar die pannekoek moet bak!
Die bloggers bespreek my sommer so onder my neus en dit op my eie blog! Ek moet kwansuis vir hulle pannekoek bak.
So het Kameel, Seegogga en Tannie Frannie besluit toe die koue die hele land in ‘n wurggreep gehad het. Kameel het lus vir pannekoek en Toortsie moet dit bak, sê hulle.
Ek antwoord dat ek wel pannekoek kán bak, en as hulle daaroor twyfel, kan hulle die ouetehuis bel, húlle sal dit kan bevestig. Eintlik bak ek nie meer pannekoek nie, want ek Bant mos en om eers amandels te moet maal tot meel, is te groot werk. Daar is in elk geval ‘n reël in ons huis dat dit eers ‘n duim moet reën voor ek pannekoek bak, anders wil my lotjie elke tweede aand pannekoek hê!
Terwyl daardie reël nou geld en ons vanjaar nog baie min reën gekry het, net wind en hier en daar ‘n druppel, moet hulle maar eers laat reën voor ek kan bak!
Daar kom die reën toe sowaar! 90 mm. Amper 4 duim! Mensig, dis lekker. Kyk, in my huis het dit op plekke gereën waar dit nog nooit voorheen gereën het nie, ons skuif maar net die goed weg en sit emmers uit waar nodig.
Vandag gaan stap ek en die veld is vrolik, dis die diepste groene, die canola blom goudgeel. Drie kraanvoëls kom land statig en die kolganse roep vir ‘n vale. ‘n Klomp Jerseyverse galop nuuskierig al agter ons aan.
Toortsie sing uit volle bors: “Al die veld is vrolik …“ terwyl die arms swaai, die hande beduie, af en toe ‘n dansstappie tussenin en ek dink so by myselwers, dis darem maar goed dat ek nie in ‘n stad woon nie, hulle sou my sowaar sertifiseer as heeltemal laf!
Maar ja, ek sal seker daardie meel moet loop uithaal, ‘n belofte is mos ‘n belofte, of hoe?
Ai, so ‘n twee duim reën sal darem nou wraggies lekker wees!
Posted in Toortsie se voelgoedstories	droogtepannekoekreën
‹ PreviousToortsie oes grondboontjies
Next ›Skryf ‘n opstel
40 thoughts on “Toortsie se voelgoedstorie 24”
Junie 1, 2018 om 8:09 vm
Nou wonder ek sommer of jy nie die plaaslewe mis nie. So kan jy nie in Bredasdorp rondloop nie…. bedoelende die veld en beeste, canolas, kolganse ens.
Junie 1, 2018 om 8:28 vm
Die Here het mos voorsien en ek pendel mos steds weekliks plaas toe, so ek en die honde kry nog ons stappies in. Ja, hier op die dorp is stap regtig nie dieselfde nie.
En op hierdie oomblik reën dit nou sowaar!
Junie 1, 2018 om 9:17 vm
Hier kom pannekoek!!!
Junie 1, 2018 om 9:23 vm
Bantingpannekoek! 🙂 Ek het dit juis die vorige keer probeer, nog nie weer nie.
Junie 1, 2018 om 10:05 vm
Met kaneelsuiker!!! Onthou ek bant nie so kaneelsuiker is in 😊
Junie 1, 2018 om 10:09 vm
Ja man. Kaneelxylitol
Junie 1, 2018 om 10:31 vm
Moet eers proe!!!
Junie 1, 2018 om 12:34 nm
Dis reg ❤️
Junie 1, 2018 om 3:23 nm
Kaneel xylitol is baie lekker. Dit werk heeltemaal.
Wat van KaMeelxylitol?
Junie 1, 2018 om 11:58 vm
Jouwarempel – dankie, Toortsie, ek sal settle vir amandelmeel en xylitol, as ek tog net groot ‘samblief ‘n pannekoek of vyf kan kry…dit het hoeka gister heeldag hier by ons gereen, skoon buite seisoen!
Junie 1, 2018 om 12:35 nm
Bantingpannekoeke is nogals baie vullend, as ek reg onthou. Twee sal dalk die ding doen. 😁 Met KaMeelxylitol.
Junie 1, 2018 om 12:36 nm
Maar nou het dit nog net 10 mm gereën en die pannekoekperk in hierdie huis is ‘n duim. Ek wil dink vir Bantingpannekoek moet dit dalk 2 duim wees, dis werk om die amandels te maal. 😁
Junie 1, 2018 om 1:26 nm
Oooo…nouja, ek doen ‘n reendans vir julle hier in Gauteng.
Junie 1, 2018 om 1:52 nm
Asseblief asseblief?! Dan koerier ek die pannekoeke. 💃
Junie 1, 2018 om 1:53 nm
Okay…”Eers oor die bergtop loer sy skelm…”
Junie 1, 2018 om 1:55 nm
Ek ken nie daai een nie. 😁
Junie 1, 2018 om 2:10 nm
…en haar oë is skaam;
en sy lag saggies…
“Ons Suster! Ons Suster! Jy het gekom! Jy het gekom!”…
sy sprei die vaal karos met altwee arms uit:
Junie 1, 2018 om 2:19 nm
O dis verskriklik mooi.
Junie 1, 2018 om 3:38 nm
Eugène Marais – Die Dans van die Reën
Ek is so bly dis vir jou ook mooi – jy kan gerus die hele gedig Google.
Junie 1, 2018 om 4:16 nm
… en haar oge is skaam
Een van Marais se mooiste gesigte; hy het geweet hoe om dit te sê.
Ai, hoe bly is ek oor julle reën! Ons het ook gister ‘n bietjie gehad en vanoggend is die hemel potblou en skoon.
Junie 1, 2018 om 12:52 nm
10 mm waaroor ons baie dankbaar is. Ons het egter regtig baie reën nou nodig. Hierdie was ‘n skrywe van 2016. Ons hoop vir BAIE ❤️
Junie 1, 2018 om 1:06 nm
O ja, ek sien nou. Ook soms maar lekker dig! Wys weer dat mens nie altyd met genoeg aandag lees nie.
Junie 1, 2018 om 1:07 nm
Dis geen probleem. 😁
Junie 1, 2018 om 4:18 nm
Ek is bly julle het sulke lekker reën gehad. Reëndag is sopdag vir my – ek is nie ‘n pannekoekliefhebber nie.
Junie 1, 2018 om 4:35 nm
Nog net 10 mm waarvoor ons baie dankbaar is. Ons kyk uit vir nog! 😁 Hierdie is ‘n Finesse pos van 2016
Junie 1, 2018 om 4:43 nm
O ok,toe lees ek nie behoorlik nie. Ek sien net fotos van oorstrominge daar uit die Kaap en ek hoop die water waai oor na julle kant toe ook.
Junie 1, 2018 om 4:57 nm
Dankie. Ons hoop ook so. ❤️
Junie 1, 2018 om 7:36 nm
Ek weet ek het op my fb dankie gesê vir die reën. 😁
Junie 1, 2018 om 8:19 nm
Ag ek geniet jou so baie.
Junie 1, 2018 om 8:33 nm
Junie 2, 2018 om 10:30 vm
Oooooo so lekker stroperige soet pannekoek!!! Njammies!!!
Junie 2, 2018 om 10:34 vm
Met baie kaneelsuiker. 😁
Maar dit moet eers ‘n duim reën.
Junie 2, 2018 om 10:39 vm
Dit maak sin… sal maar wag
Junie 6, 2018 om 5:48 nm
So gaan ek saam met Lienke se klas op ń uitstappie nou die dag en daar val ń paar druppels, waarop Lienke uit gil “It is raining now we can have South African pancakes”. Die mamma wat naaste loop wil toe weet wat is South African pancakes, hulle bak mos groot plaatkoekies hier en noem dit dan pancakes. Ek moes toe mooi verduidelik. Terwyl ouma hier kuier beteken elke reënbuitjie, hoe min ookal vir Lienke, ouma moet pancakes maak. Sy sê nou die dag “Ek hou so baie van ouma want sy maak vir my pannekoek”. ( Ja, ons pop kan nog afrikaans praat, welliswaar met ń Kanadese aksent”)
Ja hul pancakes is plaatkoekies. 😁